CELEX: 62013FN0007
Language: sk
Date: 2013-01-22 00:00:00
Title: Vec F-7/13: Žaloba podaná 22. januára 2013 — ZZ/Komisia

20.4.2013   
            
            
               SK
            
            
               Úradný vestník Európskej únie
            
            
               C 114/47
            
         Žaloba podaná 22. januára 2013 — ZZ/Komisia
   (Vec F-7/13)
   2013/C 114/71
   Jazyk konania: francúzština
   
      Účastníci konania
   
   
      Žalobca: ZZ (v zastúpení: E. Boigelot, avocat)
   
      Žalovaná: Európska komisia
   
      Predmet a opis sporu
   
   Zrušenie rozhodnutia zamietajúceho sťažnosť proti rozhodnutiu prijatom ako odpoveď na návrh žalobcu prideleného k delegácii Komisie v Antananarivo, Madagaskar, ktorým sa domáha náhrady škody za ťažkosti vzniknuté pri jeho usadení sa vo vyššie uvedenom meste
   
      Návrhy žalobcu
   
   
               —
            
            
               zrušiť rozhodnutie prijaté vedúcim oddelenia v rámci Generálneho riaditeľstva pre ľudské zdroje a bezpečnosť týkajúce sa „návrhu podľa článku 90 ods. 1 služobného poriadku — 0/867/11, ktorým sa domáhate náhrady škody za ťažkosti vzniknuté pri Vašom usadení sa v Antananarivo“, ktoré zamietlo tento návrh z dôvodu, že „požadované podmienky pre takú náhradu škody za morálnu a psychologickú ujmu“ neboli splnené v tom rozsahu, v akom vyplývalo zo skutkového stavu, že „delegácia vynaložila všetko úsilie na vyriešenie vzniknutých problémov tým, že vykonala dodatočné práce v pôvodnom ubytovaní a tým, že Vám počas výkonu týchto prác ponúkla alternatívne možnosti ubytovania“,
            
         
               —
            
            
               zrušiť odpoveď na sťažnosť žalobcu, podľa ktorej menovací orgán zamieta jeho sťažnosť z dôvodov, že i) „v danom prípade nemožno administratíve pripísať žiadny nesprávny služobný postup a už vôbec nie protiprávnosť“; ii) žalobca „nepredložil minimálny dôkaz o tvrdených morálnych a psychologických ujmách“ a iii) „napadnuté rozhodnutie starostlivo preskúmalo dôkazy administratívy voči sťažovateľovi“ a „podľa ustálenej judikatúry môže byť eventuálne chýbajúce odôvodnenie napravené primeraným odôvodnením poskytnutým v štádiu odpovede na sťažnosť“, čo by bol prípad v tomto konaní,
            
         
               —
            
            
               zaviazať Komisiu na zaplatenie, z dôvodu náhrady škody za morálnu a psychologickú ujmu žalobcu, predbežne stanovených, s výhradou zvýšenia alebo zníženia v priebehu konania, 30 000 eur,
            
         
               —
            
            
               zaviazať Komisiu na náhradu trov konania.